**Zmluva o****dielo na vypracovanie realizačnej projektovej dokumentácie**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov

**Článok I.**

**Zmluvné strany**

**Zhotoviteľ:**

Obchodné meno:

Sídlo:

Korešpondenčná adresa:

Osoba oprávnená na rokovanie:

IČO:

DIČ:

IČ DPH:

Bankové spojenie:

IBAN:

(ďalej len „Zhotoviteľ“)

A

**Objednávateľ:**

Obchodné meno: Mestské kultúrne stredisko Levice

Sídlo: A. Sládkoviča 2, 934 01 Levice

Korešpondenčná adresa: A. Sládkoviča 2, 934 01 Levice

Osoba oprávnená na rokovanie: Mgr. Mária Mészárošová

IČO: 00060526

DIČ: 2020401350

IČ DPH: SK2020401350

(ďalej len „Objednávateľ“)

(Zhotoviteľ a Objednávateľ spolu ďalej len „zmluvné strany“)

**Článok II.**

**Úvodné ustanovenia**

Cieľom tejto zmluvy o dielo (ďalej len „Zmluva“) je spracovanie realizačnej projektovej dokumentácie a architektonickej štúdie, situovanej v Leviciach, ulica Holubyho 1, Parcely č.: 5942;5941/1;5941/2;5882/1;5882/11, ktorá bude jedným z výstupov projektu Obnova národnej kultúrnej pamiatky – židovská škola Levice, kód projektu: CLT01030,, podporeného z Grantov EHP a Nórska.

Zhotoviteľ je víťazom verejného obstarávania zákazky postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „ZVO“) s názvom: **Vypracovanie realizačnej projektovej dokumentácie ku galérií a expozícií a architektonickej štúdie kaviarni.**

**Článok III.**

**Predmet zmluvy**

1. Zhotoviteľ sa zaväzuje vo vlastnom mene a na vlastnú zodpovednosť v rozsahu a za podmienok dohodnutých v tejto zmluve:

Vypracovať **realizačnú projektovú dokumentáciu a architektonickú štúdiu** „Vypracovanie realizačnej projektovej dokumentácie ku galérií a expozícií a architektonickej štúdie kaviarni “ (ďalej len „projektová dokumentácia“), miesto zákazky: Levice, ulica Holubyho 1, parcely č.: 5942;5941/1;5941/2;5882/1;5882/11. Stavba musí spĺňať kritéria zážitkovej a poznávacej expozície.

Predmet zákazky je rozdelený do dvoch (2) logických celkov.

• Logický celok č. 1 - Architektonická štúdia kaviarne

Predmetom zákazky je vypracovanie architektonickej štúdie k rozmiestneniu vybavenia a nábytku kaviarne - miestnosť 1.13.

Musí obsahovať tieto položky (minimálne technické parametre):

1. Výtvarno – architektonický návrh

- návrh riešenia interiéru kaviarne, ktorý umožní výkup/nákup jednotlivého vybavenia a nábytku kaviarne.

2. Položkovitý výkaz výmer a rozpočet.

• Logický celok č. 2 - Projektová dokumentácia k expozícii a galérii

Predmetom zákazky je vypracovanie realizačnej projektovej dokumentácií k expozícii a galérii – miestnosti 2.07, 2.08 a 2.09.

Musí obsahovať tieto položky (minimálne technické parametre):

1. Výtvarno – architektonický návrh
   1. návrh riešenia interiéru v určených expozičných priestoroch, ktorý umožní výkup/nákup jednotlivých inštalačných prvkov a nábytku.
2. Výtvarno – technické riešenie:
   1. návrh riešenia, ktorý umožní výrobu/nákup hardvéru jednotlivých audiovizuálnych prvkov expozície, ako aj technické riešenie vrátane softvéru,
3. Vypracovanie technologického riešenia a integrácia ovládacieho systému,
4. Špecifikácia digitálnej techniky.
5. Projekt elektroinštalácie.
6. Položkovitý výkaz výmer a rozpočet.
7. detailný návrh na rozmiestnenie navrhovaných prvkov,
8. návrh trasovania a členenia expozície,
9. návrh rozmiestnenia závesných systémov, výstavný fundus,
10. návrh osvetlenia vhodného pre účely vystavenia exponátov,
11. návrh prispôsobenia expozície vybraných sekcií hendikepovaných návštevníkov (nevidiaci, nepočujúci, osoby s obmedzenou pohyblivosťou), t.j. nutné začlenenie prvkov, ktoré umožnia návštevníkom s rôznymi postihnutiami získať potrebné informácie,
12. špecifikáciu navrhovaných materiálov a farebnosti použitej pri tvorbe expozície,
13. návrhy vitrín s uzatváraním vitrín tak, aby spĺňali bezpečnostné kritéria ochrany zbierkových predmetov,
14. návrh riešenia k zabezpečeniu vybraných zbierkových predmetov pred návštevníkmi,
15. riešenie systému tienenie/zatemnenia určených priestorov,
16. projekt elektroinštalácie pre účel expozície,
17. textové popisy jednotlivých obsahov,
18. návrh využitia audiovizuálnych a multimediálnych zariadení, ich zapracovanie v súlade so scenárom, vrátane technického vybavenia,
19. vizualizácia priestorov.

Ďalšie požiadavky:

* Projektová dokumentácia (PD) a architektonická štúdia musí byť predložená verejnému obstarávateľovi: v tlačenej forme v slovenskom jazyku – 6 ks (vrátane rozpočtu a výkazu výmer) – v elektronickej forme – CV, DVD alebo USB vo formáte pdf, dwg, xls, xlsx, doc, docx – 2 ks (vrátane rozpočtu a výkazu výmer)
* Projektová dokumentácia a architektonická štúdia musí byť vypracovaná v súlade s ustanoveniami zákona č. 50/1976 Zb. územnom plánovaní a stavebnom poriadku (stavebný zákon) v znení neskorších predpisov a vykonávacej vyhlášky k zákonu ako aj s ďalšími-všeobecne záväznými právnymi predpismi platnými a účinnými v Slovenskej republike a platných technických noriem vzťahujúcich sa na dielo.
* Projektová dokumentácia a architektonická štúdia musí byť vypracovaná do podrobností, ktoré jednoznačne definujú konštrukcie, výrobky a materiál podľa tabuliek výpisov potrebný na vykonanie predmetu zákazky, na zostavenie súpisu tak, aby realizačná projektová dokumentácia a architektonická štúdia bola budúcemu zhotoviteľovi jednoznačne zrozumiteľná.
* Projektová dokumentácia a architektonická štúdia musí byť vypracovaná na úrovni realizačného projektu v úzkej súčinnosti s verejným obstarávateľom.

1. Objednávateľ sa zaväzuje zaplatiť odplatu za riadne poskytnutú službu zhotoviteľom za podmienok uvedených v tejto zmluve.

**Článok IV.**

**Termín a miesto plnenia zmluvy**

1. Termín dodania predmetu zákazky:

Odovzdanie projektovej dokumentácie stavby: do štyroch (4) týždňov od objednania zo strany verejného obstarávateľa

2. Miesto dodania predmetu zákazky:

Odovzdanie projektovej dokumentácie stavby: Levice, ulica Holubyho 1, parcely č.: 5942;5941/1;5941/2;5882/1;5882/11

**Článok V.**

**Cena**

1. Cena za zhotovenie Diela podľa tejto zmluvy je stanovená dohodou zmluvných strán v zmysle zákona č. 18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou vykonáva zákon č. 18/1996 Z.z. o cenách v znení neskorších predpisov.

Zmluvná cena bola dohodnutá na základe výsledkov verejného obstarávania:

|  |  |  |  |  |  |  |  |
| --- | --- | --- | --- | --- | --- | --- | --- |
| **Logický celok** | **Položky predmetu obstarávania** | **MJ** | **Cena bez DPH** | **DPH** | **Cena celkom vrátane DPH** |  | |
| 1. | Architektonická štúdia kaviarne spĺňajúca minimálne technické parametre z výzvy | **1** | vyplniť | vyplniť | vyplniť |  | |
| 2. | Projektová dokumentácia k expozícii a galérii spĺňajúca minimálne technické parametre z výzvy | **1** | vyplniť | vyplniť | vyplniť |  | |
| **Spolu na celý predmet zákazky:** | |  | vyplniť | vyplniť | vyplniť | |

1. V dohodnutej cene sú zahrnutá všetky ďalšie náklady zhotoviteľa spojené so splnením záväzkov podľa tejto zmluvy vrátane nákladov na prípadné dopracovanie projektovej dokumentácie.
2. Za naviac práce s právom zhotoviteľa na ich zaplatenie sa nebudú považovať také práce a výkony, ktoré zhotoviteľ pri spracovaní svojej ponuky mal z pohľadu svojej odbornosti kalkulovať do ceny za dielo v rozsahu celého predmetu zmluvy.

**Článok VI.  
Cena a platobné podmienky**

1. Cena Diela bola stanovená na € (slovom: eur) vrátane DPH, a to na základe výsledkov verejného obstarávania.
2. V Cene podľa ods. 1 sú obsiahnuté všetky priame a nepriame náklady na riadne zhotovenie Diela podľa Zmluvy. Zmluvné strany sa dohodli, že cena podľa ods. 1 bude vyplatená naraz. Zhotoviteľ nemá nárok na žiaden preddavok ani zálohu plnenia predmetu zmluvy.
3. Cena podľa ods. 1 je konečná a nesmie byť jednostranne zvýšená. Prípadná zmena ceny, uvedenej v ods. 1 bude predmetom osobitného dodatku, podpísaného obomi Zmluvnými stranami. Cena podľa ods. 1 bude uhradená na základe faktúry, splatnosť ktorej nesmie byť kratšia ako 30 dní. Faktúra musí obsahovať všetky náležitosti podľa zákona o DPH a náležitosti dohodnuté podľa tejto Zmluvy, najmä:

* názov tejto zmluvy,
* obchodné mená Objednávateľa a Zhotoviteľa, adresy ich sídla, miesta podnikania, IČO, DIČ, IČ DPH,
* poradové číslo faktúry,
* dátum vystavenia faktúry,
* dátum dodania predmetu plnenia,
* dátum splatnosti faktúry podľa zmluvy
* označenie poskytovateľa peňažných služieb a číslo účtu Poskytovateľa na ktoré má byť faktúra uhradená,
* názov zákazky: Vypracovanie realizačnej projektovej dokumentácie ku galérií a expozícií a architektonickej štúdie kaviarni
* výška sumy požadovanej na úhradu v eurách a v členení suma v eurách bez DPH, výška DPH, suma v eurách s DPH zaokrúhlená na dve desatinné miesta.

V prípade, ak Objednávateľ zistí, že faktúra bola vystavená v rozpore s príslušnými predpismi, takúto faktúru vráti Zhotoviteľovi. Lehota splatnosti faktúry začína v takom prípade Objednávateľovi plynúť až po doručení opravenej faktúry. Ak v stanovenej lehote splatnosti Objednávateľ faktúru nevráti, považuje sa faktúra za vystavenú bez chýb.

1. Predmet zmluvy bude financovaný z projektu: Obnova národnej kultúrnej pamiatky – židovská škola Levice, kód projektu: CLT01030, spolufinancovaný z Programovej oblasti: Podnikanie v oblasti kultúry, kultúrne dedičstvo a kultúrna spolupráca v rámci EEA Grants.
2. Zmluvné strany sa dohodli, že vlastnícke právo k Dielu prejde na Objednávateľa zaplatením riadne vykonaného Diela.

**Článok VII.**

**Povinnosti Zmluvných strán**

1. Zmluvné strany sú povinné najmä poskytovať si vzájomnú súčinnosť s cieľom riadneho vykonania Diela zo strany Zhotoviteľa a úhrady ceny za Dielo zo strany Objednávateľa.
2. Zhotoviteľ je povinný vykonať Dielo riadne, včas, v súlade so Zmluvou, zákonmi a inými právnymi predpismi, technickými normami, administratívnymi výstupmi orgánov verejnej moci a pokynmi Objednávateľa ktoré budú môcť byť v priebehu spracovávania Diela aktualizované. Zhotoviteľ je ďalej povinný upozorniť Objednávateľa na nevhodnosť jeho pokynov a prípadné možnosti alternatívneho riešenia, v prípade, že Objednávateľ naďalej trvá na svojich pokynoch, je však Zhotoviteľ povinný Dielo vykonať, ak pokyny Objednávateľa nebudú v rozpore s právnymi predpismi, technickými normami alebo administratívnymi výstupmi orgánov verejnej moci. Zhotoviteľ je tiež povinný vo vzťahu k tretím osobám zachovať mlčanlivosť o veciach, o ktorých sa dozvedel pri výkone svojej činnosti.
3. Objednávateľ je povinný za Dielo, vykonané v zmysle ods. 2 Zhotoviteľovi včas uhradiť cenu podľa čl. VI.

**Článok VIII.  
Zodpovednosť za vady Diela a záručná doba**

1. Zhotoviteľ zodpovedá za to, že predmet tejto zmluvy je zhotovený podľa noriem vzťahujúcich sa na predmet plnenia, dohodnutých zmluvných podmienok a že počas záručnej doby 5 rokov bude spôsobilý na použitie na obvyklý účel a zachová si obvyklé vlastnosti.
2. Objednávateľ sa zaväzuje, že prípadnú reklamáciu vady diela uplatní bezodkladne po jej zistení a to písomnou formou.
3. Zhotoviteľ sa zaväzuje začať s odstraňovaním prípadných vád do 3 dní od uplatnenia oprávnenej reklamácie Objednávateľa a vady bezplatne odstrániť v čo najkratšom technicky možnom termíne.

**Článok IX.  
Sankcie**

1. V prípade omeškania Zhotoviteľa s odovzdaním riadne vyhotoveného Diela v dohodnutom termíne zaplatí Zhotoviteľ Objednávateľovi zmluvnú pokutu vo výške 0,2 % z ceny diela za každý začatý deň omeškania.
2. V prípade omeškania Objednávateľa s úhradou ceny si môže Zhotoviteľ uplatniť úrok z omeškania vo výške 0,05% z celkovej ceny diela.
3. Úhrada sankcie nemá vplyv na náhradu škody, spôsobenej Zhotoviteľom Objednávateľovi.

**Článok X.  
Zánik zmluvy**

1. Zmluva zaniká riadnym vykonaním a predložením Diela Zhotoviteľom Objednávateľovi a zaplatením ceny za Dielo podľa ustanovení Zmluvy Objednávateľom Zhotoviteľovi.
2. Zmluva môže zaniknúť aj na základe dohody Zmluvných strán, a to ku dňu, ktorý si Zmluvné strany písomne dohodnú.
3. Objednávateľ si vyhradzuje právo odstúpenia od zmluvy v prípade, ak by došlo k porušeniu povinností Zhotoviteľa, pri ktorom môže dôjsť k materiálnym škodám alebo k ohrozeniu zdravia alebo života alebo k hrubému porušeniu právnych predpisov alebo platných technických noriem zo strany Zhotoviteľa.
4. Objednávateľ je oprávnený odstúpiť od zmluvy aj v prípade podstatného prekročenia termínu odovzdania Diela, upravenému v Zmluve. Za podstatné prekročenie času plnenia sa považuje 30 dní odo dňa, od ktorého mal Zhotoviteľ Dielo odovzdať podľa čl. III tejto zmluvy.
5. Zhotoviteľ je oprávnený odstúpiť od Zmluvy, ak Objednávateľ neplní zmluvné záväzky a tým Zhotoviteľovi znemožňuje riadne vykonanie Diela.
6. Odstúpenie od Zmluvy musí byť oznámené druhej Zmluvnej strane písomne. Súčasťou odstúpenia od Zmluvy musí byť dôvod, pre ktorý jedna zo Zmluvných strán od zmluvy odstupuje.

**Článok XI.  
Záverečné ustanovenia**

1. Zmluva nadobúda platnosť dňom jej podpísania oboma Zmluvnými stranami. Zmluva nadobudne účinnosť až po splnení odkladacej podmienky (v tom dni), ktorá spočíva v tom, že dôjde k schváleniu postupov v rámci administratívnej kontroly verejného obstarávania a jeho akceptovania zo strany Objednávateľa a jej zverejnenia podľa aktuálne platnej legislatívy a na webovej stránke.
2. Zmluva môže byť zmenená len vo forme písomných číslovaných dodatkov, podpísaných Zmluvnými stranami.
3. Zmluvný vzťah sa riadi právnym poriadkom Slovenskej republiky. Pokiaľ v Zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka.
4. Zhotoviteľ sa zaväzuje strpieť výkon kontroly / auditu súvisiaceho s poskytovanou službou kedykoľvek počas platnosti a účinnosti zmluvy, a to oprávnenými osobami a poskytnúť všetku potrebnú súčinnosť. Oprávnené osoby na výkon kontroly/auditu sú najmä: a) Poskytovateľ nenávratného finančného príspevku a ním poverené osoby; b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby; c) Najvyšší kontrolný úrad SR a ním, poverené osoby; d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu; e) Splnomocnení zástupcovia Európskej Komisie a Európskeho dvora audítorov; f) Orgán zabezpečujúci ochranu finančných záujmov EÚ; g) Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ. Zároveň Zhotoviteľ sa zaväzuje, že umožní všetkým kontrolným subjektom, vrátane Úradu vlády Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.
5. Zmluva je vypracovaná v 4 paré, z ktorých 3 sú určené pre Objednávateľa a 1 pre Zhotoviteľa.
6. Zmluvné strany vyhlasujú, že si zmluvu prečítali, porozumeli jej obsahu a na znak svojho slobodného a vážneho súhlasu s obsahom Zmluvy ju podpísali.

za Objednávateľa za Zhotoviteľa

|  |  |  |
| --- | --- | --- |
| V.....……… dňa …….…………. |  | V …………., dňa ………………… |
|  |  |  |
|  |  |  |

............................................. ....................................................

Mgr. Mária Mészárošová

riaditeľka MSK Levice titul, meno a priezvisko štatutárného zástupcu Zhotoviteľa, podpis, pečiatka